By Lubabatu I. Garba, a | Publish Date: May 11 2018 3:00AM
Shugaban kungiyar, Malam Aminu Idiris ne ya bayyana haka a lokacin da yake tataunawa da Aminiya. Shugaban kungiyar ta Nagarta ya bayyana cewa matakin da gwamnatin ta dauka ya nuna cewa ta damu da matasan kasar nan, wanda kuma hakan da ta yi ya kara wa gwamnatin kima a idon al’umar kasa da duniya baki daya.
“Mu wanann abu da gwamnati ta yi ya fi duk wani aiki da za ta yi mana a kasar domin matsalar shaye-shaye babba ce wacce ta dade tana damunmu. Matsala ce da ta shafi matasanmu wadanda su ne kashin bayan kowace al’umma, wadanda ake sa rai su zama shugabannin gobe. To idan matasanmu suka zama mashaya wadanne irin shugabanni za a haifar mana?”
Aminu Idris ya bayyana cewa bayan wannan mataki kuma akwai bukatar gwamnatin ta hana hada-hadar sauran miyagun kwayoyin kasancewar kodin wani kaso ne daga cikin dimbin kayan shaye-shayen da ake amfani da shi a kasar nan. “dama wanann shi ne matakin da gwamnati ya kamata ta dauka tun tuni, duk da cewa har yanzu ba a makara ba. Sai dai kuma akwai bukatar gwmanati ta duba sauran kayyayakin shaye-shayen nan kamar yadda ta sa doka akan kodin, su ma ta sanya musu doka, domin kodin kashi 40 ne na kayan shaye-shayen da ake amfani da shi a kasar nan. Idan har aka datse wani kayan shaye-shaye to fa za su koma ga wani ne, idan mashayin ya duba ya ga babu abin da zai sha, to dole ya bar shaye-sheyen gaba daya. Don haka akwai bukatar gwamanti ta kara dage dantse akan hakan”.
Aminu Idiris ya kara da cewa a yanzu kuma akwai kalubalem fadakarwa a kan gwmanati yadda za ta ci gaba da wayarwa al’umma kai game da illar tu’ammali da miyagun kwayoyin. “muna kiran gwamanati da ta zo ta hada kai da kungiyoyi irin namu wajen wayar wa al’umma kai tare da bin hanyoyin dakile shaye-shaye. Mu ne muke zama a cikin amsu shaye-shayen nan sun fi sakin jiki da mu akan iyayensu. Don haka mu muka san yadda za mu bullo musu. Mu ba mu ce gwamnati ta ba mu kudi ba, a’a muna so ne ta ba mu kayan aiki, ina tabbatar miki da cewa idan har gwamnati za ta hada kai da mu kungiyoyi to wallahi a cikin lokaci kankane za mu kawo wa gwmanati mafita akan yadda za a kawo karshen harkar shaye-shayen gaba daya. Domin mu muka san abin da zamu gaya wa dan shaye-shaye ya daina, wanda ba ya yi mun san abin da za mu gaya masa kada ya shiga. Sannan kuma mun san yadda za mu zakulo masu dillancin kayna shaye-shayen nan da sauransu,” in ji shi.